Begonia este o plantă perenă, destul de sensibilă la temperaturi scăzute. De aceea, această floare intens colorată, se simte în elementul ei în apartamentele noastre sau pe terase și balcoane. Florile de begonie ating o înălțime de aproximativ 40 cm și ne surprind prin configurația foarte extravagantă.   APĂ Și la capitolul udare și umiditate, begonia are tabieturile ei. Begonia are nevoie să fie udată regulat, însă ai grijă ca apa să nu băltească. De aceea, e indicat ca înainte de fiecare udare, să verifici cu degetul gradul de umiditate al solului.   LUMINĂ Begoniile iubesc lumina, dar expunerea directă la razele solare le dăunează. O zonă parțial-umbrită, așa cum este un balcon sau o terasă, favorizează mai mult creșterea și dezvoltarea armonioasă a plantei.   TIPS Iarna, se recomandă menținerea plantei în repaus vegetativ. De aceea, temperaturile la care poate fi expusă ating maxim 15 °C. În anotimpul geros, locul de pe pervaz nu mai este unul favorabil. Begonia poate îngheța, iar apropierea de calorifer este la fel de dăunătoare pentru că usucă planta.